paragraph_text: Vremenske zone u Indoneziji. Indonezijsko se otočje zemljopisno prostire kroz četiri vremenske zone, od UTC+6 u Acehu do UTC+9 u Zapadnoj Papui. Indonezijska vlada priznaje tri zone: zapadnoindonezijsko vrijeme&mdash;koje je sedam sati ispred (UTC+7) greenwichog vremena, GMT), srednjoindonezijsko vrijeme&mdash; koje je osam sati ispred (UTC+8) greenwichkog i istočnoindonezijsko vrijeme&mdash;koje je devet sati ispred (UTC+9) greenwichkog. Granica između zapadne i središnje vremenske zone je crta koja prolazi između otoka Jave i Balija kroz središnji dio Bornea. Granica između središnje i istočne vremenske zone prolazi sjeverno od istočnog kraja Timora prema istočnom kraju Sulawesija.